Patküla mõis

Patküla mõis (saksa keeles Owerlack, OberlackKoidu Uustalu, Mõisate ja mõisnike nimedest lähtunud kohanimesid Lõuna-Eestis, Keel ja Kirjandus. 1968 nr 12, lk 742) oli rüütlimõis Helme kihelkonnas Viljandimaalhttp://www.mois.ee/pikknimp.shtml (vaadatud 23.12.2015). 

Praeguse haldusjaotuse järgi asub see Patkülas Tõrva vallas Valga maakonnas, Patküla–Kimma tee ääres.
 Ajalugu 
Patküla mõisa kohta on varasemad teated 1517. ja 1533. aastast. Mõis kuulus 16. sajandi esimesel poolel Overlackerite perekonnale ja läks hiljem abielu teel (Johann von Patkulli ja Margaretha Ovelacker) Patkullide valdusse. 18. sajandil läks mõis sugulussidemete kaudu edasi von Müllerite, seejärel  Freytag von Loringhovenite perekonnaleTõrva vesiveski, „TÕRVA VESIVESKI“ (mälestise reg nr 23313). MUINSUSKAITSEAMET Tartu 2010 (vaadatud 09.10.2020). 

Mõis kuulus 19. sajandi alguses Freytag von Loringhoven perekonnale, 1803. aastal panditi mõis Friedrich Karl von Sieversile kümneks aastaks. 1819. aastal omandas mõisa Reinhold Otto Freytag von LoringhovenPatküla mõis (Helme khk), Kinnistute register Eesti Rahvusarhiivis. Reinhold Otto Freytag von Loringhoveni surma järel läks 1853. aastal mõis  tema pärijate ühisomandisse ja 1857. aastal tema poja Arthur Georgi Freytag von Loringhoveni  ainuomandisse. 

1830. aasta paiku rentis Patküla mõisa eestlasest Mats Erdell. 1833. aastal sai ta ka variisiku (Voltveti mõisniku von Stryki abil) Roobe mõisa pandipidaja õigused. 

1861. aastal omandas mõisa Georg Philipp von Stryk  (1833–1893), kelle surma järel omandas 1894. aastal mõisa pärija, tema poeg Harald Georg Alexander von Stryk  (1857–1917). Georg Philipp von Stryki ajal algas mõisamaade kruntimine ehituskruntideks. Harald Georg Alexander von Stryk oli Helme ja Patküla mõisnik.

1919. aastal riigistas mõisa Eesti VabariikPatküla mõis (Helme khk), Kinnistu detailandmed.

 Mõisahooned 
Mõisa vähesäilinud mõisaansamblisse kuulusid Patküla mõisa peahoonePatküla mõisa peahoone, Kultuurimälestiste register, Fotokogu (vaadatud 09.10.2020) ja kultuurimälestiseks tunnistatudPatküla mõis Kultuurimälestiste riiklik register: ait-kuivati (vaadatud 09.10.2020) ja Patküla mõisa tall (vaadatud 09.10.2020).

Patküla mõisa omandisse kuulus puidust Tõrva kõrtsihoone.  Kõrtsihoone ehitati esmalt Pärnu–Tartu ja Viljandi–Valga maantee ristumiskohale 1834. aastal. 1890. aasta sügisel põles vana puidust kõrtsihoone maha ning hoone ehitati taas üles maakivist. Kõrtsihoones tegutses kõrts ning tall.

Üks Patküla mõisale kuulunud kõrtsihoone oli ka Pikasillas, milles hiljem tegutses Pikasilla algkool.
 Vaata ka 
Tõrva vesiveski
 Galerii 

Viited

Välislingid

Patküla mõis (Helme khk), Kinnistute register Eesti Rahvusarhiivis

Kategooria:Viljandimaa mõisad
Kategooria:Helme kihelkond
Kategooria:Tõrva vald
Kategooria:Patkulite mõisad
Kategooria:Strykide mõisad
Kategooria:Freytag von Loringhovenite mõisad